สวัสดีค่ะ หนูขอคำปรึกษาหน่อยนะคะ หนูมี พสพ. กับแฟน วันที่ 18 มี.คใส่ถุงยางป้องกันคะ แต่ไม่ได้เช็คดูว่าขาดหรือรั่วไหม วันที่ 26 คือวันที่ประจำเดือนควรจะมา แต่นี้คือขาดไป 7 วันแล้วคะ หนูจึงลองตรวจดู ใช้ที่ตรวจครรภ์ผลคือขึ้นขีดเดียว แล้วหนูไม่แน่ใจคะก็เลยไปตรวจที่คลีนิคมา แบบเจาะเลือดมาอะคะ ผลคือ ไม่พบการตั้งครรภ์คะ อันนี้หนูตรวจดูวันที่ 30 มีค. นะคะ อยากทราบว่า - การตรวจเลือดนี้มีความแม่นยำกว่าแบบใช้ที่ตรวจครรภ์ไหมคะ - ระยะเวลาที่ตรวจเหมาะสมรึเปล่าคะ หรือตรวจไวเกินไป ถ้านับจากวันที่มีพสพ.กัน คือ 13 วัน เป็นไปได้ไหมคะว่าฮอร์โมน HCG ยังไม่เข้มข้นเลยทำให้ผลเลือดออกมาเป็นลบ (ไม่ตั้งครรภ์) เพราะประจำเดือนยังไม่มาเลยคะ หรืออาจจะมาเพราะสาเหตุอื่นได้คะ - ประจำเดือนเคลื่อนกี่วันมากสุดคะ
สวัสดีค่ะ หากได้ตรวจหาการตั้งครรภ์อย่างถูกต้อง โดยตรวจหลังจากที่มีเพศสัมพันธ์ไปแล้วประมาณ 12 วัน แล้วพบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้น นอกจากนี้ หากได้ตรวจเลือดหาการตั้งครรภ์แล้วไม่พบ ก็แสดงว่า ไม่ได้มีการตั้งครรภ์แต่อย่างใดค่ะ เพราะหากเป็นการตรวจหาฮอร์โมน HCG จากเลือด ก็จะเริ่มตรวจพบได้หลังจากที่มีเพศสัมพันธ์ไปแล้วประมาณ 1 สัปดาห์ค่ะดังนั้น การที่ประจำเดือนยังไม่มา จึงน่าจะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น ทั้งนี้ ประจำเดือนอาจเลื่อนไปนานหลายวันหรือหลายสัปดาห์ก็ได้ ไม่สามารถบอกได้แน่นอนค่ะ แนะนำควรรอประจำเดือนต่อไปอีกซักระยะ ประจำเดือนก็น่าจะมาในที่สุดค่ะ